Supertaal - RDF-voer
type: channel
description: Kom praat saam!
items: Uit: Met Woorde Soos Met Kerse - Antjie Krog

Uit: Met Woorde Soos Met Kerse - Antjie Krog
type: item
description: moratuwa - geliefde K.E. NTSANE (1920 - 1983) sy sit daar oorkant, nie so ver nie onlangs nog het ek haar teer aan die ore gevat en gesoen ek staan wydsbeen in die pad wydsbeen soos n roofvoël wat iets gevang het ek hamer aanhoudend op my bors my hart rys uit hoewel dit nie deeg is nie Berg Qeme, moenie uitrys en sag word nie ek sien die gloeiende rooi-kalfie-kleurige meisie, suster van Sesomo sy, die suster van Jobo, sit in die oopte sy speel tromme hoewel sy nie n sangoma is nie waarom weerklink tromme by die plek van Tilane? liefdestromme vibreer in die bosse van my geliefde die meisies van Leribe is bang die meisies van Leribe - wat maak hulle bang? die leeuwyfie het n boodskap van Bongalla gestuur sy slaan die lyn na die Matshekgas by die Sepolos wat sê: "verwag my, ek kom, Mokwena sê vir die buffelkoei sy moet padgee - belangrike dinge is geskryf op die lei van die wittes "**************** K.E. Ntsane word beskou as die Langenhoven van Suid-Sotho - hy het sy mense onderrig en laat lees. Nadat hy n BA by Unisa verwerf het, kry hy n beurs na London waarop n kleurryke onderwysloopbaan volg. Later word hy sekretaris van Leabua Jonathan, wat in n stadium onder die beskerming van die apartheidsregering geregeer het, en nog later word Ntsane redakteur van Lesotho se Hansard. Hy publiseer altesaam agt boeke. In die boonste liefdesgedig verbind hy die siel wat van iemand n mans maak, die "skaduweesiel"(in die gedig in die gestalte van die voorvader Tilane, die towane-grashoed en Moshoeshoe se pa Mokhachae), met die liggaamsiel (hart en longe)
creator: Kinky[1]
date: 2002-06-14T03:34:43-00:00